شەفەق نیوز/ موستەفا کازمی سەرۆک وەزیران، ئمڕوو جمعە، دووپات
کرد ک حکومەتەگەی دیرێد ئاوەدان کلسەیل ئاسەواری کەێد ک وەدەس ریخریاگ داعش رمیانە،
و پەیمان وە ئاسانکاری ئەرا کل کردن بڕەیل گەشتیاری و ئاینی ئەرا شار ئوور ئاسەواری
لە پارێزگای زیڤار دا.
نووسینگەی کازمی لە بەیاننامەیگ رەسیە ئاژانس شەفەق نیوز
وت: کازمی چەوی کەفتە پاپای ڤاتیکان و دەسخوەشی لە سەردان مێژووی پاپا ئەرا عراق کرد،
ئەرا ئەو پەیامەیل پشتگیریکردن عراقە ک لەناوی بوی ودووپاتکردن لە چەودیریکردن ئاشتی
و پێکەوەژیان و نواگردن توندڕەوەی وە گشت شیوەیلی.
کازمی دووپات لە پابەندی حکومەت عراق کرد لە کارکردن ئەرا
بتەوکردن مەسیحیەیل عراقی و ئەو کەمینەیل لەبان زەوی خوەیان جوی بەشیگ سەرەکی لە کۆمەڵگایان،
و ئاسانکردن گلەوخواردن ئاوارەی لەلیان وەرەو ناوچەیل خوەیان، و هەمیش کارکردن لەبان
هاندان چالاکیەیل کوردییان وەتایبەت خوەنەواری و تەندروسی و پێشکەشکردن گشت دەسمیەتییگ
بخوازن.
سەرۆک وەزیران وتیش: حکومەتەگە دیرێد وەرەو ئاوەدانکردنەوەی
ئەوەگ وەدەس داعش رمیاگە لە کلیسەیل ئاسەواری چوود، وەرد تەقەلای حکومەتەگە ئەرا ئاوەدانکردنەوەی
شار ئوور لەوەر گرنکی مێژویی،و تا ئامادە بوود ئەرا پێشوازیکردن شاندەیل مەسیحی، و
گرنگی ریکارەیل و پێشکەشکردن ئاسانکاری ئەرا کل کردن بڕەیل گەشتیاری و ئاینی ئەرا شار
ئوور ئاسەواری دیاری کرد.
کازمی چەوی کەفتە کاردیناڵ بیارە بارولین سەرۆک وەزیرڵیل
ڤاتیکان، و لە چەوپیکەفتنەگە باس پەیوەندیەیل دووانی و بتەوکردن هاوکاری و هەماهەنگی
هاوبەش کریا ئەرا ئاسانکاری لە کل کردن بڕەیل گەشتیاری و ئاینی ئەرا شار ئوور ئاسەواری.
کازمی لە نووەو مکیس دەسەی گفتوگۆەیل هەمیشەیی باڵا لەناوبەین
عراق و ڤاتیکان کرد ئەرا ئەنجامدان سێیەم کۆبونەوەی لە بەغداد ئەرا ئی ساڵە.
